
KLAIPĖDOS R. VĖŽAIČIŲ PAGRINDINĖS MOKYKLOS MOKINIŲ APŽIŪROS DĖL ASMENS HIGIENOS TVARKOS APRAŠAS

I SKYRIUS
BENDROSIOS NUOSTATOS

[bookmark: _Hlk119333972]	1. Klaipėdos r. Vėžaičių pagrindinės mokyklos (su skyriais) (toliau – Mokykla) mokinių, vaikų apžiūros dėl asmens higienos tvarkos aprašas (toliau – Aprašas) parengtas vadovaujantis: 
1.1. Lietuvos Respublikos žmonių užkrečiamųjų ligų profilaktikos ir kontrolės įstatymu; 
[bookmark: _Hlk227853057]1.2. Visuomenės sveikatos priežiūros organizavimo mokykloje tvarkos aprašu, patvirtintu Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl visuomenės sveikatos priežiūros organizavimo mokykloje tvarkos aprašo patvirtinimo“; 
1.3. Visuomenės sveikatos priežiūros specialisto, vykdančio sveikatos priežiūrą mokykloje, kvalifikacinių reikalavimų sąrašu, patvirtintu Lietuvos Respublikos sveikatos apsaugos ministro 2007 m. rugpjūčio 1 d. įsakymu Nr. V-630 „Dėl visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“;
1.4. Visuomenės sveikatos priežiūros organizavimo mokykloje tvarkos aprašu, patvirtintu Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymu Nr. V-966/V-672;
1.5. Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“;
[bookmark: _Hlk227854446]1.6. Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“.
2. Aprašas reglamentuoja mokinių, vaikų apžiūros dėl asmens higienos organizavimo tvarką Mokykloje ir visuomenės sveikatos specialisto, vykdančio sveikatos priežiūrą mokykloje (toliau tekste – VSS) veiksmus vykdant pedikuliozės patikrą bei informavimo apie pedikuliozės profilaktiką ir įtariamus pedikuliozės atvejus, tvarką. 
3. Šiame Apraše vartojamos sąvokos: 
3.1. Mokykla – juridinis asmuo, valstybės narės juridinio asmens ar kitos organizacijos padalinys, įsteigtas Lietuvos Respublikoje teisės aktų nustatyta tvarka, kurio pagrindinė veikla yra formalusis arba (ir) neformalusis švietimas;
3.2. Mokyklos darbuotojas – Mokykloje dirbantys pedagogai, grupės mokytojas arba klasės vadovas, administracijos bei kiti darbuotojai;
3.3. Mokinio, vaiko tėvai (globėjai, rūpintojai, įtėviai) – t. y. vaiko tėvai, vaiką įvaikinus – įtėviai, nustačius globą ar rūpybą – globėjai ar rūpintojai, įstatymų nustatytais atvejais – valstybinė vaiko teisių apsaugos institucija (tai nustatyta Lietuvos Respublikos vaiko teisių apsaugos pagrindų įstatyme). 

II SKYRIUS
APŽIŪROS DĖL MOKINIŲ, VAIKŲ ASMENS HIGIENOS ORGANIZAVIMAS

4. Mokykloje mokinių, vaikų asmens higienos apžiūros organizuojamos siekiant užkirsti kelią užkrečiamųjų ligų (pedikuliozės, niežų ir kt.) plitimą. 
5. Sutikimą Mokykloje vykdyti mokinių, vaikų asmens higienos patikrinimo procedūrą, mokinio, vaiko tėvai (globėjai, rūpintojai, įtėviai) išreiškia pasirašydami Mokymo sutartį.
6. Atvejai, kai mokinio, vaiko tėvai (globėjai, rūpintojai, įtėviai) turi pasiimti ar tėvams prašant leisti pačiam mokiniui išeiti iš Mokyklos, kai: 
6.1. mokiniui, vaikui apžiūrų metu randama niežų požymiai; 
6.2. mokinio, vaiko liga riboja jo dalyvavimą klasės ar grupės veikloje; 
6.3. mokinio, vaiko būklė reikalauja didesnės darbuotojų kompetencijos ir dėmesio, negu jie gali suteikti, nepažeisdami kitų mokinių, vaikų interesų; 
6.4. mokinio, vaiko liga kelia pavojų kitų mokinių, vaikų ir darbuotojų sveikatai. 
7. Mokykloje netoleruotina: 
7.1. tėvų (globėjų, rūpintojų, įtėvių) atsisakymas panaudoti utėlių naikinimo priemones ar galimybė utėlių naikinimo priemonės neturėjimas; 
7.2. socialiai negatyvus mokinio, vaiko elgesys Mokykloje, didinantis apsikrėtimo utėlėmis riziką; 
7.3. VSS ir Mokyklos administracijos elgesio reikalavimų, kuriais siekiama užkirsti kelią pedikuliozės, niežų plitimo rizikai, nesilaikymas. 

III SKYRIUS
PROFILAKTINĖS MOKINIŲ, VAIKŲ TIKRINIMO PROCEDŪROS VYKDYMO TVARKA

8. Patikrinimą rekomenduojama atlikti po vasaros ir žiemos atostogų esant poreikiui ir pagal epidemiologines reikmes. 
9. Tėvai (globėjai, rūpintojai, įtėviai) apie patikrinimą yra informuojami per elektroninius dienynus.
10. Privaloma imtis visų priemonių, kad mokiniui, vaikui įtarus pedikuliozę ar niežus, jis būtų apsaugotas nuo viešo izoliavimo, pažeminimo ir kitų neigiamų pasekmių. 
11. Patikrinimą atlieka VSS. Jeigu reikia skubiai įvertinti ar mokinys, vaikas yra užsikrėtęs pedikulioze ar niežais, o tuo metu Mokykloje VSS nėra, patikrinimą atlieka Mokyklos darbuotojas. 
12. Prieš kiekvieną patikrinimą mokiniai, vaikai informuojami apie tai kas bus daroma ir kodėl tai reikia daryti. 
13. Mokinio, vaiko, kuriam įtariama pedikuliozė ar niežai tėvus (globėjus, rūpintojus, įtėvius) telefonu ar tiesiogiai apie įtariamą susirgimą informuoja asmuo, kuris atliko patikrinimą.
14. Mokinys, vaikas į Mokyklą gali sugrįžti tik tada, kai yra visiškai išgydyta pedikuliozė ar niežai. 
15. Kai pakartotinai nustatomi simptomai tam pačiam mokiniui, vaikui; kai mokinys, vaikas po ligos greitai grįžta į Mokyklą; kai tėvai (globėjai, rūpintojai, įtėviai) anksčiau nesilaikė rekomendacijų Mokykla gali reikalauti iš tėvų (globėjų, rūpintojų, įtėvių) raštiško įrodymo, siekiant suvaldyti plitimą, kuriame tėvai (globėjai, rūpintojai, įtėviai) nurodo, kokiomis priemonėmis ir kada buvo pradėtas gydymas nuo pedikuliozės ar niežų. 
16. Klasės vadovui ar grupės mokytojui apie nustatytą susirgimą klasėje / grupėje (konkretus vaikas neįvardijamas) tiesiogiai informuoja VSS arba patikrinimą atlikęs Mokyklos darbuotojas, o tėvai ((globėjai, rūpintojai, įtėviai) informuojami per elektroninius dienynus. Taip pat suteikiama informacija apie įtariamų susirgimų profilaktiką. 
17. Užfiksavus pedikuliozės ar niežų atvejus Mokykloje, VSS organizuoja profilaktinius mokinių, vaikų sveikatos tikrinimus dėl pedikuliozės ar niežų, vadovaujantis Užkrečiamųjų ligų ir AIDS centro 2015 metais parengtomis rekomendacijomis „Pedikuliozės profilaktika ir kontrolė (metodinės rekomendacijos)“ (http://www.ulac.lt/uploads/downloads/Pedikulioze%20WEB.pdf) ir „Niežų prevencija ir kontrolė (metodinės rekomendacijos)“ (http://www.ulac.lt/uploads/downloads/Niezai%20--%20WEB.pdf).

IV SKYRIUS
BAIGIAMOSIOS NUOSTATOS

18. Mokyklos direktorius yra atsakingas už mokinių, vaikų asmens higienos, pedikuliozės ar niežų profilaktikos organizavimą.
19. VSS atsakingas už mokinių, vaikų asmens higienos, pedikuliozės ar niežų prevencijos ir patikrų vykdymą. VSS savo funkcijoms vykdyti pasitelkia Mokyklos bendruomenę (pedagogus, pagalbos mokiniui specialistus, mokinius, vaikus, jų tėvus (globėjus, rūpintojus, įtėvius)). 
20. Mokinių, vaikų asmens sveikatos informacijos konfidencialumas užtikrinamas vadovaujantis Informacijos apie pacientą valstybės institucijoms ir kitoms įstaigoms teikimo tvarkos aprašu, patvirtintu Lietuvos Respublikos sveikatos apsaugos ministro 2001 m. vasario 1 d. įsakymu Nr. 65 „Dėl informacijos apie pacientą valstybės institucijoms ir kitoms įstaigoms teikimo tvarkos aprašo patvirtinimo ir asmens sveikatos paslapties kriterijų nustatymo“. 
21. Šiame Apraše įvardinti informavimo veiksmai nepažeidžia Mokyklos Mokinių ir jų tėvų (globėjų) asmens duomenų tvarkymo tvarkos aprašo, patvirtinto Mokyklos direktoriaus 2018-08-31 įsakymu Nr. V-152. 
22. Tvarkos vykdymo kontrolę vykdo Mokyklos direktorius.
23. Aprašas skelbiamas mokyklos interneto svetainėje, su juo privalomai susipažįsta visi pedagoginiai darbuotojai. 

___________________
